text: [{"text_idx": "#000001", "text": "Bretsk universitet eru fi\u0301ggjarliga bundin av u\u0301tlendskum lesandi"}, {"text_idx": "#000002", "text": "At undirvi\u0301sa bretsk lesandi er ein undirskotsvinna, og bretsk universitet li\u0301ta ti\u0301 i\u0301 ov sto\u0301ran mun a\u0301 lestrargj\u00f8ld hja\u0301 u\u0301tlendskum lesandi, sigur ein fra\u0301grei\u00f0ing fra\u0301 bretska yvirhu\u0301sinum"}, {"text_idx": "#000003", "text": "Ein nevndarfra\u0301grei\u00f0ing fra\u0301 einari nevnd i\u0301 bretska yvirhu\u0301sinum hevur gj\u00f8rt greitt, at bretsk universitet eru ov bundin at peningi fra\u0301 u\u0301tlendskum lesandi, og at hv\u00f8rki stjo\u0301rnin ella bretski eftirlitsmyndugleikin fyri universitet, The Office for Studends, ger no\u0301g no\u0301gv fyri verja mo\u0301ti einari komandi kreppu i\u0301 bretska universitetsskipanini."}, {"text_idx": "#000004", "text": "Office for Students gj\u00f8rdist bretskur eftirlitsmyndugleiki fyri universitet i\u0301 2018 og hevur eftirlit vi\u00f0 425 universitetum og \u00f8\u00f0rum h\u00e6gri l\u00e6rustovnum i\u0301 Sto\u0301rabretlandi, og skal millum anna\u00f0 tryggja, at universitetini veita no\u0301g go\u0301\u00f0a t\u00e6nastu til si\u0301ni lesandi."}, {"text_idx": "#000005", "text": "Men fra\u0301grei\u00f0ingin fra\u0301 bretska yvirhu\u0301sinum vil vera vi\u00f0, at Office for Students hevur ikki givi\u00f0 s\u00e6r far um, at bretska univsersitetsskipanin alsamt gerst meira bundin at lestrargj\u00f8ldum fra\u0301 u\u0301tlendskum lesandi."}, {"text_idx": "#000006", "text": "Lestrargjaldi\u00f0 fyri bretsk lesandi var\u00f0 fastfryst i\u0301 2018 og hevur si\u0301\u00f0ani havt eitt ha\u0301mark a\u0301 ju\u0301st yvir 9.000 pund um a\u0301ri\u00f0, og samstundis hava bretsku universitetini mist granskingarinnt\u00f8kur fra\u0301 ES, eftir at landi\u00f0 to\u0301k seg u\u0301r evropeiska samstarvinum."}, {"text_idx": "#000007", "text": "Men fastfrystingin av lestrargj\u00f8ldum hja\u0301 bretskum lesandi hevur havt vi\u00f0 s\u00e6r, at bretsk universitet hava undirskot av bretskum lesandi, og at tey ti\u0301 eru bundin av h\u00e6gru lestrargj\u00f8ldunum hja\u0301 u\u0301tlendskum lesandi, sigur fra\u0301grei\u00f0ingin."}, {"text_idx": "#000008", "text": "I\u0301 2017-18 vo\u0301ru 469.000 u\u0301tlendsk lesandi i\u0301 Sto\u0301rabretlandi, men i\u0301 2021-22 var hetta tali\u00f0 vaksi\u00f0 heilt upp i\u0301 680.000. Og samb\u00e6rt hagt\u00f8lunum fra\u0301 Office for Students vo\u0301ru 22 prosent teirra u\u0301r Kina."}, {"text_idx": "#000009", "text": "Ho\u0301ast atfinningarnar fra\u0301 bretska yvirhu\u0301sinum vil Office for Students vera vi\u00f0, at a\u0301t\u00f8k eru gj\u00f8rd i\u0301 sambandi vi\u00f0 fleiri av atfinningunum, i\u00f0 fra\u0301grei\u00f0ingin kemur vi\u00f0. Office for Students vil millum anna\u00f0 vera vi\u00f0, at 23 av lestrarstovnunum vi\u00f0 flest lesandi u\u0301r Kina hava fingi\u00f0 bo\u00f0 um at gera \u00e6tlanir fyri, hvussu farast skal fram, um tali\u00f0 a\u0301 lesandi u\u0301r Kina bra\u0301dliga fellir."}]